2014—2015 йылдарҙа Байназар ауылының «Ағинәйҙәр» ҡоро етәксеһе, артабан ағзаһы булараҡ, тыл, һуғыш, хеҙмәт ветерандарының, һуғыш балаларының исемдәрен мәңгеләштереү буйынса эшмәкәрлек алып бара. Улар тураһында портфолио эшләп үҙҙәренә бүләк итәләр, күсермәһен музей өсөн һаҡлайҙар. Ауылда һәм районда сәләмәт йәшәү рәүешен пропагандалайҙар, халыҡ кәсебен тергеҙеүгә, быуындар бәйләнешен нығытыуға йүнәлтелгән эшмәкәрлек алып баралар.